CELEX: C2004/118/94
Language: el
Date: 2004-04-30 00:00:00
Title: Υπόθεση T-82/04: Αγωγή του Jamal Ouariachi κατά της Επιτροπής των Ευρωπαϊκών Κοινοτήτων που ασκήθηκε στις 25 Φεβρουαρίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/43
            
         Αγωγή του Jamal Ouariachi κατά της Επιτροπής των Ευρωπαϊκών Κοινοτήτων που ασκήθηκε στις 25 Φεβρουαρίου 2004
   (Υπόθεση T-82/04)
   (2004/C 118/94)
   Γλώσσα διαδικασίας: η γαλλική
   Ο Jamal Ouariachi, κάτοικος Rabat (Mαρόκο), εκπροσωπούμενος από τον France Blanmailland, δικηγόρο, άσκησε ενώπιον του Πρωτοδικείου των Ευρωπαϊκών Κοινοτήτων, στις 25 Φεβρουαρίου 2004, αγωγή κατά της Επιτροπής των Ευρωπαϊκών Κοινοτήτων.
   Ο ενάγων ζητεί από το Πρωτοδικείο:
   
               —
            
            
               να υποχρεώσει την εναγομένη να καταβάλει στον προσφεύγοντα κατ' αποκοπή αποζημίωση συνολικού ποσού 150 000 ευρώ ως ικανοποίηση για την ηθική βλάβη που υπέστη,
            
         
               —
            
            
               να καταδικάσει την εναγομένη σε όλα τα δικαστικά έξοδα.
            
         Λόγοι και κύρια επιχειρήματα:
   Ο ενάγων, μαροκινής και ισπανικής ιθαγενείας, κάτοικος Μαρόκου, είναι διαζευγμένος από το 2000 και έχει δικαίωμα επισκέψεως των δύο τέκνων του, η επιμέλεια των οποίων έχει ανατεθεί στη μητέρα τους. Το 2002, η μητέρα μετέβη με τα τέκνα στο Σουδάν όπου, σύμφωνα με τον ενάγοντα, είχε σκοπό την από κοινού συμβίωση με έναν υπάλληλο της Επιτροπής, ο οποίος εργαζόταν κατά τον χρόνο εκείνο στην αντιπροσωπεία της Ευρωπαϊκής Ενώσεως στο Χαρτούμ, Σουδάν.
   Ο ενάγων ισχυρίζεται ότι, για να επιτραπεί στα τέκνα η απομάκρυνσή τους από τον πατέρα και η έξοδός τους από το έδαφος του Μαρόκου, η πρώην σύζυγός του χρησιμοποίησε μια πρόσκληση προερχόμενη από την Αντιπροσωπεία της Ευρωπαϊκής Ενώσεως στο Χαρτούμ βάσει της οποίας το προξενείο του Σουδάν τους χορήγησε θεώρηση εισόδου.
   Περαιτέρω, ο ενάγων ισχυρίζεται ότι ο εν λόγω υπάλληλος πλαστογράφησε την υπογραφή του ενάγοντος στις σχολικές εκθέσεις βαθμολογίας των δύο τέκνων.